<classify> Upendo Mosha-Moshi WAZIRI Mkuu Kassim Majaliwa ameongozamaelfu ya wananchi katika ibada ya mazishi ya aliyekuwa Mwenyekiti wa Kampuni zaIPP, Dk. Reginald Mengi, huku akifikisha salamu za Rais Dk. John Magufuli. Akizungumza wakati akitoasalamu za Serikali, Majaliwa alisema kifo cha Dk. Mengi kimekuwa ni pigo kwaSerikali kutokana na mchango wake wa kiuchumi. Majaliwa alisema kifo cha Dk.Mengi ni pigo kubwa na Serikali itaendelea kuyaenzi yote aliyoyatenda katikataifa. Alisema Dk. Mengi amewaachiafunzo, hasa kwa wafanyabiashara, namna ya kuishi na kuwatunza watu wenyemahitaji maalumu wakiwemo masikini. Tutamkumbuka Dk. Mengi katikamambo mengi na yapo mengi ya kujifunza kwake, tutayaishi maisha yake, alisema. Mbali na hilo, Majaliwa aliitakafamilia kuendeleza miradi yote ya maendeleo ambayo ilikuwa kwenye mpango nandoto za Dk. Mengi. Dk. Mengi alikuwa na mipangomingi, naomba familia muweze kuyatimiza kwa kuyaendeleza, miongoni mwa mambotutamkumbuka ni kuchangia uchumi wa taifa letu, alisema. WASIFU WA MAREHEMU Mtoto wa marehemu, Abdiel Mengiakisoma risala kwa niaba ya familia, alisema baba yake alikuwa na sifa kuu tatuambazo ni uzalendo, ubunifu au ujuzi wa mambo na kwamba alikuwa ni mtuasiyekata tamaa. Baba alifanyika baraka kwawatu wote na jamii yote ya Tanzania na nje ya nchi, yeye alikuwa na sifa kuutatu, moja wapo ni uzalendo. Aliipenda nchi yake jambo lililomfanya kupendakujitoa, alisema. Alisema Dk. Mengi alikuwa nimtu wa kipekee kwani alikuwa mbunifu na mjuzi katika masuala mbalimbali yakiuchumi na aliona fursa mapema na kuzifanyia kazi kabla ya mwingine. Baba alikuwa ni mtu imara namtu mjuzi na mwenye maamuzi, hakuwa dhahifu na alikuwa akifanya mambo mengilakini yale muhimu, ikiwemo kugusa sekta zote ikiwemo walemavu, mazingira nakuhubiri amani na utulivu wa nchi, alisema. Alisema sifa kuu ya tatu, Dk.Mengi alikuwa ni mtu anayependa kuvunja mipaka na pale dunia ilipokuwaikimtazama na kusema yeye ni mtoto wa masikini na atakufa masikini hakukubali,bali alipambana na kujinasua kutoka katika hali hiyo. Baba alikuwa mtu wa kuvunjamipaka kwani dunia ilisema yeye ni masikini na atakufa masikini, lakinihakukubali na hata alipofanikiwa, dunia ilimwambia yeye ni tajiri na hawezikuchangamana na masikini, lakini alikataa hali hiyo na kuwasaidia na masikinina kula nao, alisema. Mbali na hilo alitoa shukranizake za dhati kwa viongozi wa Serikali, wananchi na viongozi wa diniwalioshiriki katika kipindi chote tangu walipopatwa na msiba Mei 2, mwaka huu. SALAMU ZA KENYATTA Akiwasilisha salamu zarambirambi kwa niaba ya Rais Uhuru Kenyatta wa Kenya, Nyokabi Kenyatta ambayeni dada wa kiongozi huyo, alisema Mengi alikuwa ni miongoni mwa wafanyabiasharaambao walijitoa kwa hali na mali kuwasaidia wale waliokuwa na shida. Alisema Tanzania imepoteza mtumuhimu ambaye aliweza kujitoa kwa mali na fedha zake katika kuhudumia wanyonge. Taifa la Kenya linasikitika sanana msiba huu kwani Mengi ni miongoni mwa wafanyabiashara wachache ambaowalikuwa tayari kujitoa kwa Waafrika wenzake, Tanzania imepata pigo sana na Afrikakwa ujumla, mliobaki ikiwemo wafanyabiashara myaishi yale mema aliyokuwaakiyatenda, alisema. MBOWE Naye Freema Mbowe, alisema Dk. Mengialikuwa akiishi maisha ya kawaida licha ya kuwa tajiri. Alisema Dk. Mengi alikuwa mtumwenye upendo na kuwa mwenye uwezo mkubwa kiuchumi, hakuwa mtu mwenye kiburibali alitumia utajiri wake kusaidia watu mbalimbali katika jamii. Mengi alikuwa mtu wa tofautisana kwani pamoja na utajiri aliokuwa nao, haukumpa kiburi bali alikuwamnyenyekevu na kauli zake zililenga kujenga, kupatanisha na hakuwa mtu wakukata tamaa. Kuna vitu viwili hapa dunianiambavyo mtu asipovitumia vizuri vinaleta kiburi kama visipotumika kwaunyenyekevu, navyo ni madaraka na utajiri, Mengi utajiri wake haukumpa kiburi,alisema. Mbowe alisema Dk. Mengi hakuwakiongozi wa kisiasa bali alitumia muda mwingi kuitumikia jamii kwa mali nafedha zake na jamii inapaswa kuyaenzi yote ambayo amekuwa akiyafanya. NDUGAI ATOA SALAMU Akitoa salamu zake, Spika waBunge, Job Ndugai, aliwataka Watanzania kutoamini kila kinachoandikwa namitandao ya kijamii ambayo imekuwa ikifanya upotoshaji wa baadhi ya mambo yakitaifa, Bunge na hata hadhi za viongozi wa kisiasa na Serikali kwa ujumla. Aliwataka Watanzania kuwawepesi kuhoji ukweli wa baadhi ya mambo yanayoandikwa katika mitandao yakijamii na kwingineko ambako kumekuwa na nia ovu ya kupotosha jamii. Kama Bunge tunamkumbuka Dk.Mengi ambaye alitusaidia kwa kuwapo kwa vyombo vingi vya habari, makampunimbalimbali ambayo yametoa ajira kwa Watanzania ambacho ni kilio cha wananchiwengi, alisema. WAFURIKA KUUGA MWILI WA DK. MENGI Licha ya kuwapo kwa manyunyu yamvua, bado maelfu ya wakazi wa mikoa ya Kilimanjaro, Arusha, Manyara na Tangawaliendelea kuwepo katika msururu wenye urefu wa takribani mita 200 kwendakutoa heshima za mwisho kwa mwili wa Dk. Mengi. Wananchi hao ambao walikuwawamegubikwa na majonzi, wakiwa wa kada zote, wakiwemo walemavu, wenginewalishindwa kujizuia na kuangua vilio wakiwa katika misitari ya kwenda kutoaheshima za mwisho. Hata hivyo kulikuwapo nachangamoto kwenye lango kuu la kuingia katika Kanisa la Kiinjili la Kilutheri KKKTDayosisi ya Kaskazini Usharika wa Moshi Mjini. Miongoni mwa changamoto nipamoja na vijana wa skauti waliopewa jukumu la kusimamia utaratibu wa watukuingia kushindwa kuhimili wingi wao na kulazimu Jeshi la Polisi kuongeza askarikuimarisha ulinzi. Jeshi la Polisi kwakushirikiana na vikundi vingine vya ulinzi walilazimika kufunga geti hilo nakuruhusu watu kuingia kwa utaratibu wa mistari ambao uliharakisha utoajiheshima za mwisho.  <topic>: kitaifa 